<https://www.nrk.no/osloogviken/seks-russ-med-forgiftningssymptomer-etter-russetreff-i-halden-1.16385115>

# Tok imot sprit fra fremmede på russetreff – ble innlagt med forgiftningssymptomer

Seks ungdommer har status som fornærmede etter at de ble innlagt på sykehus etter et russetreff i helgen.

**– Jeg var dum nok til å ta imot drikke fra noen jeg ikke kjenner og stoler på.**

Ole Gerhard Dalane Andersen snakker med NRK fra senga på Sykehuset Østfold. Her har han vært siden lørdag kveld.

18-åringen er én av seks ungdommer som har vært innlagt med symptomer på forgiftning etter Landstreffet i Halden. Arrangementet samler russ fra hele Norge.

– Jeg husker mye. Politiet ble faktisk overrasket over mye jeg husket, forteller han.

Han hadde en morsom dag på russetreffet og ble kjent med nye mennesker.

– Jeg var ganske beruset etter en del pils da jeg møtte noen som virket veldig hyggelige. De ga meg etter hvert en flaske med sprit.

Han beskriver at han både luktet og så på innholdet før han drakk. Alt så normalt ut. Det tok likevel ikke lang tid før han oppsøkte Røde Kors fordi han følte seg dårlig.

Senere ble han fraktet til Sykehuset Østfold med ambulanse.

**– Det har vært tøft. Det var ukontrollerbar rus. Jeg har vært høy på noe jeg ikke vet hva er, sier Andersen.**

Han har ikke fått det bekreftet, men tror selv at spritflasken må ha inneholdt noe mer enn alkohol.

## Pustevansker og hallusinasjoner

Natt til søndag ble [fem ungdommer fraktet til sykehuset](https://www.nrk.no/osloogviken/fem-innlagt-etter-russetreff-1.16384233?fwdnav=785405079009296). De hadde sterke smerter, kombinert med vrangforestillinger og angst.

Søndag tok ytterligere én person kontakt med sykehuset etter å ha lest om saken i media.

Vedkommende hadde opplevd lignende symptomer.

**Kombinasjonen av ungdommenes symptomer er så uvanlige at Giftinformasjonen har tatt kontakt med kolleger utenlands.**

– Vi har jo lang erfaring med håndtering av rus og festdeltakere, både med alkohol og andre ting. Men dette var liksom litt nytt, selv for garvede folk som har jobbet med dette i mange år, sa overlege Dag Jacobsen ved Giftinformasjonen til NRK søndag.

**– Jeg hadde pustevansker. Etter den første natten fikk jeg vrangforestillinger, hallusinasjoner og sterke smerter, sier Andersen.**

Han blir utskrevet og reiser hjem til Halden mandag ettermiddag. Også de andre ungdommene blir skrevet ut i løpet av dagen.

**– Vi har ikke blitt så mye klokere enda. Det er for tidlig å si noe. Vi må vente på blodprøveresultatene, sier Mona Bergseth.**

Bergseth er seksjonsleder for etterforskning ved Halden politistasjon.

Politiet kaller alle de seks ungdommene som har vært innlagt på sykehus for

i saken.

De har avhørt to av dem.

– I dag fått navnet på ytterligere tre som vi skal ta kontakt med, sier Bergseth.

– Vi må avhøre de andre involverte for å se om vi kan se noen likhetstrekk. Som hva de har drukket, fått i seg og hvem de har vært sammen med, og om de kan si noe ytterligere om hendelsen.

Ole Gerhard Dalane Andersen vil prøve å fortsette russetiden som normalt. Han kommer likevel til å være ekstra oppmerksom i ukene fremover.

Han har en oppfordring til andre russ.

**– Ikke gjør som meg. Vær forsiktig med hvem du mottar drikke fra!**

<https://www.nrk.no/vestfoldogtelemark/rekefiskere-frykter-de-skal-tape-mot-vindturbiner-i-oslofjorden-1.16380052>

# Rekefiskere i Oslofjorden fortviler: – Kan bety slutten for oss

Fisker Reiulf Halvorsen frykter for framtida hvis det bygges havvindpark i Oslofjorden. Tirsdag kommer NVE med sine anbefalinger. Halvorsen er nervøs.

Han har vært på jobb siden klokka 3 på natta.

Halvannen time ut fra Sandefjord har han trålet etter reker. Ti timer senere legger han til kai med dagens fangst.

– 90 kilo kokte og 120 kilo småreker, smiler han. Noen kreps ble det også.

Det er en bra dag.

**Men egentlig er han både oppgitt og sint.**

Han har vært på jobb siden klokka 3 på natta.

Halvannen time ut fra Sandefjord har han trålet etter reker. Ti timer senere legger han til kai med dagens fangst.

– 90 kilo kokte og 120 kilo småreker, smiler han. Noen kreps ble det også.

Det er en bra dag.

**Men egentlig er han både oppgitt og sint.**

**Strøm eller reker?**

NVE har fått i oppdrag å vurdere ulike områder i Norge som kan egne seg til å lage havvindparker. Målet er at det skal produseres 30 GW med strøm innen 2040.

**Ett av dem er Skagafeltet rett uten for kysten av Vestfold.**

Der er det søkt om å få sette opp 76 vindturbiner. De skal være over 200 meter høye og på godværsdager kan turbinene bli synlig på strekningen fra Verdens ende til Jomfruland.

Turbinene kan gi cirka 4 prosent av all den strømmen Norge produserer i året. Strømmen trengs blant annet av industrien på Herøya i Telemark.

**Problemet for rekefiskerne er at det er akkurat der de fisker.**

Reiulf Halvorsen er en av rundt 50 andre fiskere som lever av dette. De kommer fra både Østfold, Vestfold og Sørlandet.

– Skaga er midt i det beste fiskefeltet, sier fiskeren. Kommer vindturbinene opp, så blir det ikke mulig for fiskebåtene å tråle rundt dem, påstår han. Der vil det være både installasjoner og kabler som ikke må forstyrres.

**Han føler at kystfiskerne blir ofret i jakten på strøm i Europa.**

– Vi er ikke så mange igjen. Den kunnskapen vi har er vekk hvis vi forsvinner, sier Halvorsen.

## Støttes av forsker

Forsker Guldborg Søvik slår opp i oversikten over hvor det blir fisket og hva som kommer i land.

**Hun sier at hun er enig med fiskerne.**

– Dette Skagafeltet er ett av de viktigste områdene i den indre delen av Skagerrak.

Det finnes også andre områder, men de ligger lenger til havs.

– De som bor i det området vil miste sine fiskefelt, sier forskeren. Årsaken er at de jobber fra små båter og kan ikke gå enda lenger ut for å få tak i reker.

Kjell Henry Olsen driver fiskemottak og butikk på brygga i Sandefjord. Han tar imot både kreps og reker fra Reiulf Halvorsen.

Hos Brødrene Berggren er det en jevn strøm av kunder.

**– Vi er en familiebedrift som har holdt på i over 100 år. Det er merkelig at vi skal havne i en slik situasjon, sier han.**

Rekene han får fra Oslofjorden kan ikke uten videre erstattes.

– De er kortreiste og det blir vanskelig å få tak i tilsvarende reker, mener Olsen.

NRK har forsøkt å få en kommentar fra fiskeridirektoratet, Olje- og energidepartementet og NVE. NVE henviser til pressekonferansen på tirsdag kl. 15.